16.1.2023
EL
Επίσημη Εφημερίδα της Ευρωπαϊκής Ένωσης
L 14/389
A.1.5.1.1.
Εναλλακτικά, κατ’ επιλογήν του κατασκευαστή και με τη σύμφωνη γνώμη της αρχής έγκρισης τύπου, η απόδειξη του περιορισμού ταχύτητας του οχήματος μπορεί να εκτελεστεί σε ένα πλήρες όχημα σύμφωνα με τις απαιτήσεις του σημείου A.1.5.4.
είτε τοποθετώντας το όχημα πάνω σε μια κατάλληλη κλίνη δοκιμών είτε θέτοντάς το σε λειτουργία σε έναν στίβο δοκιμών υπό ελεγχόμενες συνθήκες.
A.1.5.2.
Όταν ο κατασκευαστής υποβάλλει αίτηση για έγκριση κινητήρα ή σειράς κινητήρων ως χωριστής τεχνικής μονάδας, ο κατασκευαστής παρέχει στην αρχή έγκρισης τύπου τα στοιχεία που αποδεικνύουν ότι το πακέτο τεκμηρίωσης της εγκατάστασης συμμορφώνεται με τις διατάξεις της ενότητας 2.2.4. του παρόντος παραρτήματος όσον αφορά τα μέτρα που διασφαλίζουν ότι το όχημα, όταν χρησιμοποιείται επί της οδού ή αλλού, κατά περίπτωση, συμμορφώνεται με τις απαιτήσεις του παρόντος παραρτήματος περί αυστηρής προτροπής.
A.1.5.3.
Εάν η αρχή έγκρισης τύπου δεν είναι ικανοποιημένη με τα στοιχεία που έχει υποβάλει ο κατασκευαστής για να αποδείξει την κατάλληλη λειτουργία του συστήματος αυστηρής προτροπής, η εν λόγω αρχή έγκρισης τύπου μπορεί να ζητήσει απόδειξη σε ένα επιμέρους αντιπροσωπευτικό όχημα προκειμένου να επιβεβαιωθεί η κατάλληλη λειτουργία του συστήματος.
Η απόδειξη του οχήματος εκτελείται σύμφωνα με τις απαιτήσεις του σημείου A.1.5.4.
A.1.5.4.
Πρόσθετη απόδειξη για να επιβεβαιωθεί η επίδραση που έχει η ενεργοποίηση του συστήματος αυστηρής προτροπής σε ένα όχημα
A.1.5.4.1.
Αυτή η απόδειξη εκτελείται κατόπιν αιτήματος της αρχής έγκρισης τύπου όταν αυτή δεν είναι ικανοποιημένη με τα στοιχεία που έχει υποβάλει ο κατασκευαστής για να αποδείξει την κατάλληλη λειτουργία του συστήματος αυστηρής προτροπής.
Αυτή η απόδειξη εκτελείται το συντομότερο δυνατό σε συμφωνία με την αρχή έγκρισης τύπου.
A.1.5.4.2.
Μία από τις αστοχίες που ορίζονται στα σημεία 6 έως 9 του παρόντος παραρτήματος επιλέγεται από τον κατασκευαστή και εισάγεται ή προσομοιώνεται στο σύστημα κινητήρα, κατά τη συμφωνία που θα επέλθει μεταξύ του κατασκευαστή και της αρχής έγκρισης τύπου.
A.1.5.4.3.
Ο κατασκευαστής φέρει το σύστημα προτροπής σε κατάσταση κατά την οποία θα έχει ενεργοποιηθεί το σύστημα ήπιας προτροπής, αλλά δεν θα έχει ακόμη ενεργοποιηθεί το σύστημα αυστηρής προτροπής.
A.1.5.4.4.
Το όχημα λειτουργεί έως ότου ο μετρητής που συνδέεται με την επιλεγμένη αστοχία να φτάσει στον σχετικό αριθμό ωρών λειτουργίας που αναφέρεται στον πίνακα 2 του προσαρτήματος 2 ή, κατά περίπτωση, έως ότου αδειάσει η δεξαμενή αντιδραστηρίου ή φθάσει η στάθμη κάτω από το 2,5 % της ονομαστικής πλήρους χωρητικότητας της δεξαμενής, σημείο στο οποίο ο κατασκευαστής έχει δηλώσει ότι ενεργοποιείται το σύστημα αυστηρής προτροπής.
A.1.5.4.5.
Εάν ο κατασκευαστής έχει επιλέξει τη μέθοδο της «διακοπής λειτουργίας κατόπιν επανεκκίνησης» που αναφέρεται στο σημείο 5.4.1. του παρόντος παραρτήματος, το όχημα λειτουργεί έως το τέλος της τρέχουσας αλληλουχίας λειτουργίας, που περιλαμβάνει απόδειξη της δυνατότητας του οχήματος να υπερβαίνει την ταχύτητα των 20 km/h.
Μετά την επανεκκίνηση, η ταχύτητα του οχήματος περιορίζεται το πολύ στα 20 km/h.
A.1.5.4.6.
Εάν ο κατασκευαστής έχει επιλέξει τη μέθοδο της «διακοπής λειτουργίας κατόπιν ανεφοδιασμού καυσίμων» που αναφέρεται στο σημείο 5.4.2. του παρόντος παραρτήματος, το όχημα λειτουργεί για μικρή απόσταση, που επιλέγεται από τον κατασκευαστή, αφού φθάσει σε μια κατάσταση κατά την οποία υπάρχει επαρκής διαθέσιμη χωρητικότητα στη δεξαμενή για ανεφοδιασμό με την ποσότητα καυσίμου που ορίζεται στο σημείο 5.4.2. του παρόντος παραρτήματος.
Η λειτουργία του οχήματος πριν από τον ανεφοδιασμό καυσίμου περιλαμβάνει απόδειξη της δυνατότητας του οχήματος να υπερβαίνει την ταχύτητα των 20 km/h.
Μετά τον ανεφοδιασμό του οχήματος με την ποσότητα καυσίμου που ορίζεται στο σημείο 5.4.2. του παρόντος παραρτήματος, η ταχύτητα του οχήματος περιοριστεί το πολύ έως 20 km/h.
A.1.5.4.7.
Εάν ο κατασκευαστής έχει επιλέξει τη μέθοδο της «διακοπής λειτουργίας κατόπιν στάθμευσης» που αναφέρεται στο σημείο 5.4.3. του παρόντος παραρτήματος, το όχημα σταματήσει αφού έχει λειτουργήσει για μικρή απόσταση, που επιλέγεται από τον κατασκευαστή, η οποία επαρκεί για να αποδειχθεί ότι το όχημα έχει τη δυνατότητα να υπερβαίνει την ταχύτητα των 20 km/h.
Αφού παραμείνει ακινητοποιημένο το όχημα για περισσότερο από μία ώρα, η ταχύτητα του οχήματος περιοριστεί το πολύ έως 20 km/h.